CELEX: 21997D0710(01)
Language: el
Date: 1996-10-28 00:00:00
Title: Απόφαση της Μεικτής Επιτροπής του ΕΟΧ αριθ. 58/96 της 28ης Οκτωβρίου 1996 για την τροποποίηση του παραρτήματος XV (κρατικές ενισχύσεις) της συμφωνίας για τον ΕΟΧ

Avis juridique important

|

21997D0710(01)

Απόφαση της Μεικτής Επιτροπής του ΕΟΧ αριθ. 58/96 της 28ης Οκτωβρίου 1996 για την τροποποίηση του παραρτήματος XV (κρατικές ενισχύσεις) της συμφωνίας για τον ΕΟΧ  

Επίσημη Εφημερίδα αριθ. L 182 της 10/07/1997 σ. 0028 - 0029

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 58/96 της 28ης Οκτωβρίου 1996 για την τροποποίηση του παραρτήματος XV (κρατικές ενισχύσεις) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, που στο εξής αποκαλείται συμφωνία, και ιδίως το άρθρο 98,Εκτιμώντας:ότι το παράρτημα XV της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 16/96 (1) 7ότι το Συμβούλιο εξέδωσε τον κανονισμό (ΕΚ) αριθ. 3094/95, της 22ας Δεκεμβρίου 1995, για τις ενισχύσεις στη ναυπηγική βιομηχανία (2), που ενσωματώνει τις υποχρεώσεις της δυνάμει της συμφωνίας του Οργανισμού Οικονομικής Συνεργασίας και Ανάπτυξης (ΟΟΣΑ) για την τήρηση ομαλών συνθηκών ανταγωνισμού στη ναυπηγοεπισκευαστική βιομηχανία εμπορικών πλοίων 7ότι το άρθρο 10 του κανονισμού (ΕΚ) αριθ. 3094/95 ορίζει ότι τα σχετικά άρθρα της οδηγίας 90/684/ΕΟΚ του Συμβουλίου, της 21ης Δεκεμβρίου 1990, σχετικά με τις ενισχύσεις στις ναυπηγικές εργασίες (3), όπως τροποποιήθηκε τελευταία από την οδηγία 94/73/ΕΚ (4), παραμένουν σε ισχύ, υπό την προϋπόθεση ότι η συμφωνία του ΟΟΣΑ για την τήρηση ομαλών συνθηκών ανταγωνισμού στην ναυπηγοεπισκευαστική βιομηχανία εμπορικών πλοίων δεν θα τεθεί σε ισχύ την 1η Ιανουαρίου 1996, μέχρι την έναρξη ισχύος της εν λόγω συμφωνίας, αλλά το αργότερο μέχρι την 1η Οκτωβρίου 1996 7ότι το Συμβούλιο ενέκρινε τον κανονισμό (ΕΚ) αριθ. 1904/96 (5) επιτρέποντας την παράταση των σχετικών άρθρων της οδηγίας 90/684/ΕΟΚ στην περίπτωση που η συμφωνία ΟΟΣΑ καθυστερήσει πέραν της 1ης Οκτωβρίου 1996 7ότι τα σχετικά άρθρα της οδηγίας 90/684/ΕΟΚ όπως ενσωματώθηκαν στην συμφωνία για τον ΕΟΧ, θα πρέπει να παραμείνουν σε ισχύ εντός του ΕΟΧ, προκειμένου να διατηρηθούν ομοιογενείς κανόνες εντός του ΕΟΧ, για όσο διάστημα παραμένει σε ισχύ εντός της Ευρωπαϊκής Ένωσης 7ότι, κατά συνέπεια, το σημείο 1.β του άρθρου XV της συμφωνίας τροποποιείται,ΑΠΟΦΑΣΙΖΟΥΝ ΤΑ ΑΚΟΛΟΥΘΑ:Άρθρο 1 Στην προσαρμογή τ) του σημείου 1.β (οδηγία 90/684/ΕΟΚ του Συμβουλίου του παραρτήματος XV της συμφωνίας, η ημερομηνία «1η Οκτωβρίου 1996» αντικαθίσταται από την ημερομηνία «31 Δεκεμβρίου 1997».Άρθρο 2 Η παρούσα απόφαση αρχίζει να ισχύει την 1η Νοεμβρίου 1996, υπό τον όρο ότι όλες οι κοινοποιήσεις βάσει του άρθρου 103 παράγραφος 1 της συμφωνίας έχουν γίνει στη Μεικτή Επιτροπή του ΕΟΧ. Εφαρμόζεται από την 1η Ιανουαρίου 1996.Άρθρο 3 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 28 Οκτωβρίου 1996.Για τη Μεικτή Επιτροπή του ΕΟΧΟ ΠρόεδροςH. HAFSTEIN(1) ΕΕ αριθ. L 124 της 23. 5. 1996, σ. 19.(2) ΕΕ αριθ. L 332 της 30. 12. 1995, σ. 1.(3) ΕΕ αριθ. L 380 της 31. 12. 1990, σ. 27.(4) ΕΕ αριθ. L 351 της 21. 12. 1994, σ. 10.(5) ΕΕ αριθ. L 251 της 3. 10. 1996, σ. 5.